Tolong jelaskan mengenai Jambatan Gereja Kecil dalam bahasa melayu

Jambatan Gereja Kecil (جمبتن ڬريجا كچيل) (Jerman: Kapellbrücke) merupakan sebuah jambatan pejalan kaki yang dibina daripada kayu ini merentang secara pepenjuru merentasi Sungai Reuss di bandar raya Lucerne di tengah-tengah Switzerland. Dinamakan sempena nama Gereja Kecil Santo Peter, jambatan yang unik ini mengandungi beberapa lukisan daripada abad ke-17 walaupun kebanyakkan daripadanya musnah kerana peristiwa kebakaran pada tahun 1993 bersama-sama jambatan lama yang lain.

Setelah itu, jambatan ini dibina semula pada 14 April 1994. Jambatan ini merupakan jambatan kayu tertua di Eropah dan jambatan kekuda (Truss bridge) yang yang paling lama bertahan di dunia. Selain menjadi simbol kepada bandar raya Lucerne, ia juga antara tarikan pelancongan utama di Switzerland.